钦定古今图书集成/明伦汇编/官常典/第750卷 > 吴邦清
## 钦定古今图书集成/明伦汇编/官常典/第750卷 > 吴邦清

按《汜水县志》：“邦清，武生员，尚气节，好武勇。当李际遇
围汜城，邦清以义气激励一方，纠县南七砦为之声
援，或扼其吭，或掠其后，贼不得尽力攻城，城赖以全。
贼退后，知县周腾蛟令率乡兵剿茶店贼，砦独立矢
石下，并力亟攻。砦垂破，贼救兵大至，众寡不敌，黑夜
失路，陷贼伏中，犹手刃数人，贼不敢近，四面箭炮如”
雨，伤重，度不能免，乃伏剑而死。